rejauldu/bengali-wikipedia huggingface dataset:
সোফি হান্না গ্র্যাডন (২৫ অক্টোবর ১৯৮৫ - ২০ জুন ২০১৮) একজন ইংরেজ মডেল ছিলেন। ২০০৮ সালে, তিনি মিস নিউক্যাসল জিতেছিলেন। ২০০৯ সালে, গ্র্যাডন মিস গ্রেট ব্রিটেন খেতাব জিতেছিলেন। ২০১৬ সালে, তিনি আইটিভি২ এর লাভ আইল্যান্ডের ২য় ধারাবাহিকের প্রতিযোগী ছিলেন।   প্রাথমিক জীবন এবং শিক্ষা  গ্র্যাডনের জন্ম নিউক্যাসেলে। তিনি ডেম অ্যালান'স স্কুলে পড়াশোনা করেন এবং পন্টেল্যান্ড হাই স্কুল থেকে জিসিই অ্যাডভান্সড লেভেল সম্পন্ন করেন। তিনি নর্থামব্রিয়া বিশ্ববিদ্যালয় থেকে মিডিয়া, সংস্কৃতি এবং সমাজে ডিগ্রি অর্জন করেছিলেন।    ব্যক্তিগত জীবন  ২০০৮ সালে, গ্র্যাডন গ্যারি লিনেকারের ভাই ওয়েন লিনেকারের সাথে ডেটিং করেন। ২০১৩ সালে, গ্র্যাডন রাগবি খেলোয়াড় ড্যানি সিপ্রিয়ানির সাথে ডেটিং করেন।  ২০১৬ সালে, প্রতিবেদনে বলা হয়েছে যে গ্র্যাডন "প্রকাশ্যে উভকামী " ছিলেন।  নিউক্যাসলের সামাজিক দৃশ্যে তিনি ব্যাপকভাবে পরিচিত ছিলেন।    তথ্যসূত্র    বহিঃসংযোগ      বিষয়শ্রেণী:১৯৮৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ইংরেজ নারী মডেল বিষয়শ্রেণী:২০১৮-এ আত্মহত্যা বিষয়শ্রেণী:২১শ শতাব্দীর ইংরেজ ব্যবসায়ী বিষয়শ্রেণী:২১শ শতাব্দীর ইংরেজ নারী ব্যবসায়ী বিষয়শ্রেণী:২০শ শতাব্দীর ইংরেজ ব্যবসায়ী বিষয়শ্রেণী:২০শ শতাব্দীর ইংরেজ নারী ব্যবসায়ী বিষয়শ্রেণী:ইংরেজ এলজিবিটিকিউ মডেল বিষয়শ্রেণী:ইংরেজ এলজিবিটিকিউ ব্যবসায়ী বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:২০শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:ইংরেজ সুন্দরী প্রতিযোগিতার বিজয়ী বিষয়শ্রেণী:ইংরেজ উভকামী বিনোদন শিল্পী বিষয়শ্রেণী:ইংরেজ উভকামী নারী বিষয়শ্রেণী:উভকামী ব্যবসায়ী বিষয়শ্রেণী:উভকামী নারী বিনোদন শিল্পী বিষয়শ্রেণী:সাইবার বুলিংয়ের শিকার
কাউরি আউরনাসন (জন্ম: ১৩ অক্টোবর ১৯৮২) হলেন একজন আইসল্যান্ডীয় পেশাদার ফুটবলার, যিনি আবেরডিন এবং আইসল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি নাটস্পিরনুফেলাগিও ভিকিঙ্গুর, ইয়ুগরডেন আইএফ ফটবল, আরহুস গিমনাস্টিকফরেনিং, এসবার্গ এফবি, প্লাইমাউথ আরগিল এফসি, রথ্যারহাম ইউনাইটেড এফসি এবং মালমো এফএফের মতো ক্লাবে খেলেছেন। তিনি মধ্যমাঠের খেলোয়াড় এবং রক্ষণভাগের খেলোয়াড় হিসেবে খেলার যোগ্যতা রাখেন।  তিনি ২০০৫ সালে, আইসল্যান্ড জাতীয় দলের হয়ে ইতালির বিরুদ্ধে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৬৫-এর অধিক ম্যাচ খেলেছেন।   ক্যারিয়ার পরিসংখ্যান   আন্তর্জাতিক    জাতীয় দলসালউপস্থিতিগোলআইসল্যান্ড২০০৫৮১২০০৬4০২০০৭4০২০১০১০২০১২৭1২০১৩৮০২০১৪৬০২০১৫৭০২০১৬১১১২০১৭৭১২০১৮১০মোট৬৫৪   সম্মাননা  ইয়ুগরডেন  আলসভেন্সকান: ২০০৫  সভেন্সকা কুপেন: ২০০৫  রথ্যারহাম ইউনাইটেড  লিগ টু রানার-আপ উন্নতি: ২০১২–১৩  লিগ ওয়ান প্লে-অফ বিজয়ী: ২০১৩–১৪  মালমো এফএফ  আলসভেন্সকান: ২০১৬   তথ্যসূত্র    বহিঃসংযোগ        Danish League Profile   Malmö FF profile     বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি Kari Arnason Kari Arnason বিষয়শ্রেণী:আরহুস জিমনাস্টিক ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:আইসল্যান্ডীয় প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:প্লিমাথ আর্গাইল ফুটবল ক্লাবের খেলোয়াড় বিষয়শ্রেণী:রদারাম ইউনাইটেড ফুটবল ক্লাবের খেলোয়াড় বিষয়শ্রেণী:ইয়ুর্গদেন্স ফুটবল ক্লাবের খেলোয়াড় বিষয়শ্রেণী:আলসভেনস্কানের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:সাইপ্রাসে প্রবাসী ফুটবলার বিষয়শ্রেণী:অ্যাথলেটিক ক্লাব ওমোনিয়ার খেলোয়াড় বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:সুইডেনে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
কুতুবদিয়া সমুদ্র সৈকত বাংলাদেশের কক্সবাজার জেলার কুতুবদিয়া দ্বীপে অবস্থিত একটি সমুদ্র সৈকত। এই সমুদ্র সৈকতটির দৈর্ঘ্য ২৩ কিলোমিটার। এই সমুদ্র সৈকত পর্যটকদের নিকট জনপ্রিয় না হওয়ায় সৈকত এলাকা নির্জন ও শান্ত থাকে। সমুদ্র সৈকত ছাড়াও এখানে দর্শনীয় স্থানগুলোর মধ্যে রয়েছে বাতিঘর, কুতুব আউলিয়ার দরবার, কুতুবদিয়া চ্যানেল এবং বায়ুবিদ্যুৎ কেন্দ্র যা বাংলাদেশের বৃহত্তম বায়ুবিদ্যুৎ কেন্দ্র। thumb|সন্ধ্যায় কুতুবদিয়া সমুদ্র সৈকত   ইতিহাস ও নামকরণ   ধারণা করা হয় পঞ্চদশ শতাব্দীর শেষের দিকে এ দ্বীপে মানুষের পদচারণা। হযরত কুতুবুদ্দীন নামে এক কামেল ব্যক্তি আলী আকবর, আলী ফকির, এক হাতিয়া সহ কিছু সঙ্গী নিয়ে মগ পর্তুগীজ বিতাড়িত করে এ দ্বীপে আস্তানা স্থাপন করেন। অন্যদিকে আরাকান থেকে পলায়নরত মুসলমানেরা চট্টগ্রামের আশেপাশের অঞ্চল থেকে ভাগ্যান্বেষণে উক্ত দ্বীপে আসতে থাকে। জরিপ করে দেখা যায়, আনোয়ারা, বাঁশখালী, সাতকানিয়া, পটিয়া, চকরিয়া অঞ্চল থেকে অধিকাংশ আদিপুরুষের আগমন। নির্যাতিত মুসলমানেরা কুতুবুদ্দীনের প্রতি শ্রদ্ধান্তরে কুতুবুদ্দীনের নামানুসারে এ দ্বীপের নামকরণ করেন কুতুবুদ্দীনের দিয়া, যা পরবর্তীতে কুতুবদিয়া নামে স্বীকৃতি লাভ করে।   চিত্রশালা   আরও দেখুন  বাংলাদেশের সমুদ্র সৈকতের তালিকা   তথ্যসূত্র   বিষয়শ্রেণী:কুতুবদিয়া উপজেলা বিষয়শ্রেণী:চট্টগ্রাম বিভাগের সমুদ্র সৈকত
বেম লে হান্টে (জন্ম ১৯৬৪) হলেন একজন ব্রিটিশ-ভারতীয়-অস্ট্রেলিয়ান লেখক। তাঁর আন্তর্জাতিকভাবে প্রকাশিত দুটি উপন্যাস, দ্য সিডকশন অফ সাইলেন্স (২০০১) এবং দেয়ার, হোয়্যার পেপার গ্রোজ (২০০৬), পূর্ব এবং পশ্চিমী বিশ্বে  অসংখ্য ইতিবাচক পর্যালোচনা এবং ব্যাপক প্রশংসামূলক পাঠকপ্রিয়তা অর্জন করেছে। তাঁর প্রথম উপন্যাসটি ২০০১ কমনওয়েলথ লেখক পুরস্কারের জন্য সংক্ষিপ্ত তালিকাভুক্ত হয়েছিল।   জীবন এবং কর্মজীবন    ১৯৮৯ এর আগে  বেম লে হান্টে কলকাতায় জন্মগ্রহণ করেন। তাঁর মা ছিলেন ভারতীয় এবং বাবা ইংরেজ। তিনি হলেন পরিবারে চতুর্থ সন্তান। তিনি ভারত ও ইংল্যান্ডে বড় হয়েছেন। পশ্চিম লণ্ডনের হ্যামারস্মিথের গডলফিন এবং লেটিমার স্কুলে তাঁর বিদ্যালয় শিক্ষা সমাপ্ত হয়েছে। এরপর তিনি সাংবাদিকতা নিয়ে এক বছর অধ্যয়ন করেছেন। তারপর কেমব্রিজের ফিটজউইলিয়াম কলেজে  থেকে তিনি সামাজিক নৃবিজ্ঞানে বিএ এবং ইংরেজি সাহিত্যে ডক্টরেট ডিগ্রি অর্জন করেন। তিনি পরবর্তীকালে বিশ্ব ভ্রমণ করেন, জাপান এবং মার্কিন যুক্তরাষ্ট্রের শিকাগোতে বসবাস করেন। এরপর তিনি ভারতে ফিরে আসেন। তিনি দিল্লির হয়ে আন্তর্জাতিক নারী উন্নয়ন দশকে জাতিসংঘের জন্য স্বল্পদৈর্ঘ্য চলচ্চিত্রে কাজ করেন।   ১৯৮৯ সালে অস্ট্রেলিয়ায় চলে যান এবং লেখালেখির জীবন শুরু করেন  ২৫ বছর বয়সে, বেম লে হান্টে অস্ট্রেলিয়ায় চলে যান এবং কয়েক সপ্তাহের মধ্যে সিডনি বিশ্ববিদ্যালয়ের মানবিক বিভাগে পূর্ণ-সময়ের অধ্যাপক নিযুক্ত হন। ২০০১ সালে তাঁর প্রথম উপন্যাস, দ্য সিডাকশন অফ সাইলেন্স  প্রকাশিত হয়। এটি একটি ভারতীয় পরিবারের গল্প। একশো বছরের মধ্যে প্রেম এবং ক্ষতির মধ্য দিয়ে এই পরিবারে যে বিরাট পরিবর্তনগুলি ঘটে এখানে তার বর্ণনা রয়েছে। বইটির গদ্যকে জেরাল্ডাইন ব্রুকস "প্রাণবন্ত ও চমকপ্রদ" এবং থমাস কেনেলি "প্রচুর ও আকর্ষণীয়" হিসাবে বর্ণনা করেছেন। মার্কিন যুক্তরাষ্ট্র এবং অস্ট্রেলিয়ায় হার্পারকলিন্স এবং ভারতে পেঙ্গুইন গ্রুপ দ্বারা প্রকাশিত বইটি ব্যাপক সাফল্য অর্জন করে এবং ২০০১ সালের কমনওয়েলথ লেখক পুরস্কারের জন্য সংক্ষিপ্ত তালিকাভুক্ত হয়। এটি পোলিশ ভাষায় Kuszące Wołanie Ciszy শিরোনামে (নীরবতার লোভনীয় আহ্বান) অনুবাদ করা হয়েছিল এবং কামেলিয়ন দ্বারা প্রকাশিত হয়েছিল।Kuszące Wołanie Ciszy, Polish edition of The Seduction of Silence ২০০৬ সালে, তাঁর দ্বিতীয় উপন্যাস, দেয়ার, হোয়্যার পেপার গ্রোজ, একটি পোলিশ- ইহুদি পরিবারের গল্প, যে পরিবার দ্বিতীয় বিশ্বযুদ্ধের সময় প্যালেস্টাইনে যাওয়ার পথে কলকাতায় অবতরণ করে। এই বইটি হার্পারকলিন্স কর্তৃক আন্তর্জাতিকভাবে প্রকাশ করেছিল। তাঁর তৃতীয় উপন্যাস, এলিফ্যান্টস উইথ হেডলাইটস, প্রকাশিত হয়েছিল ২০২০ সালের মার্চ মাসে।  ব্যক্তিগত জীবন বেম লে হান্টে বর্তমানে তাঁর স্বামী জান এবং পুত্র তালিসিন, ঋষি ও কাশীর সাথে সিডনিতে থাকেন। তিনি নিউ সাউথ ওয়েলস বিশ্ববিদ্যালয়ের সাংবাদিকতা ও মিডিয়া কেন্দ্রে কাজ করেন।  তিনি বর্তমানে ইউটিএস (ইউনিভার্সিটি অফ টেকনোলজি সিডনি) -তে ক্রিয়েটিভ ইন্টেলিজেন্স অ্যাণ্ড ইনোভেশনের নতুন ব্যাচেলর কোর্সের নেতৃত্ব দিচ্ছেন।   তথ্যসূত্র    বহিঃসংযোগ    বেম লে হান্টের ব্যক্তিগত ওয়েবসাইট (ফটোগ্রাফ এবং বিশদ জীবনী সহ)     বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:কলকাতার লেখক বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ঔপন্যাসিক বিষয়শ্রেণী:১৯৬৪-এ জন্ম
রামগঞ্জ পৌরসভা বাংলাদেশের লক্ষ্মীপুর জেলার অন্তর্গত একটি গুরুত্বপূর্ণ বিখ্যাত পৌরসভা।  আয়তন   রামগঞ্জ পৌরসভার আয়তন ২৬.১৬ বর্গ কিলোমিটার বা ১০.১০ বর্গ মাইল। জনসংখ্যা   রামগঞ্জ পৌরসভার মোট জনসংখ্যা ১০০০২০ জন, জনঘনত্ব ৩৮০০ জন প্রতি বর্গ কিলোমিটারে।   অবস্থান ও সীমানা  রামগঞ্জ উপজেলার মধ্যাংশে রামগঞ্জ পৌরসভার অবস্থান। এ পৌরসভার উত্তরে কাঞ্চনপুর ইউনিয়ন; উত্তর-পূর্বে নোয়াগাঁও ইউনিয়ন; পূর্বে ভাদুর ইউনিয়ন ও দরবেশপুর ইউনিয়ন; দক্ষিণে করপাড়া ইউনিয়ন, লামচর ইউনিয়ন ও দরবেশপুর ইউনিয়ন এবং পশ্চিমে চণ্ডিপুর ইউনিয়ন ও ইছাপুর ইউনিয়ন অবস্থিত।   প্রতিষ্ঠাকাল   রামগঞ্জ পৌরসভার গঠিত হয় ১৯৯১ সালের প্রথম দিকে, যা বাংলাদেশের প্রথম দিকের পৌরসভা গুলোর একটি।   প্রশাসনিক এলাকা  রামগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।   যোগাযোগ ব্যবস্থা   ঢাকা থেকে রামগঞ্জ চলাচল করা বাস গুলোতে চড়ে খুব সহজেই রামগঞ্জ শহরে আসা যাওয়া করা যায়, ঠিক তেমনি ভাবে চট্টগ্রাম থেকেও বাসে সারাসরি যাতায়াত করা যায়, রামগঞ্জ টু ঢাকা বাস গুলো হলো.আল আরাফাহ,আল বারাকাহ,এশিয়া পরিবহন,হিমালয়,হিমাচল, নীলাচল,জননী,লাল সবুজ,রয়েছে কোর্স, চট্টগ্রাম বাস গুলো হলো. বলাকা, স্বাধীন বাংলা।   জনসংখ্যা   বাংলাদেশ আদমশুমারি ২০২২ অনুযায়ী রামগঞ্জ পৌরসভার মোট জনসংখ্যা হলো ১,০০০২০ জন, জনঘনত্ব প্রতি বর্গ কিলোমিটারে ৩,৮০০ ও প্রতি বর্গ মাইলে ৯,৯০০ জন।   শিক্ষা    রামগঞ্জ পৌরসভার স্বাক্ষরতার হলো শতকরা ৭৪.২ ভাগ,   রামগঞ্জ পৌরসভার গুরুত্বপূর্ণ কিছু শিক্ষা প্রতিষ্ঠান হলো,  • রামগঞ্জ সরকারি কলেজ,   • রামগঞ্জ মডেল কলেজ,   • রাব্বানীয়া কামিল মাদ্রাসা,   • মোহাম্মদী কমপ্লেক্স হাফিজিয়া দাখিল মাদ্রাসা,  • সোনাপুর দারুল ফালাহ সুন্নিয়া দাখিল মাদ্রাসা,  • বেসরকারি উচ্চ বিদ্যালয়,   • রামগঞ্জ মহিলা দাখিল মাদ্রাসা,  • দারুস সালাম হাফিজিয়া দাখিল মাদ্রাসা,  • নুরে মাদিনা সুন্নিয়া হাফিজিয়া মাদ্রাসা।   অর্থনীতি  রামগঞ্জে প্রচুর পরিমাণ কৃষি আবাদি জমি রয়েছে। যেখানে ধান সহ বিভিন্ন শাকসবজি উৎপাদন হয়ে থাকে। এছাড়াও এখানে অর্থকরি ফসল নারকেল ও সুপারি জন্মে। রয়েছে বিভিন্ন ক্ষুদ্র ব্যবসা প্রতিষ্ঠান।   জনপ্রতিনিধি   • সাবেক প্রতিমন্ত্রী জিয়া উল হক জিয়া,   • সাবেক সংসদ সদস্য লায়ন এম এ আউয়াল,   • সংসদ সদস্য ডাঃ আনোয়ার খান,   • মেয়র বীর মুক্তিযোদ্ধা হাজী মোহাম্মদ আবুল খায়ের পাটোয়ারী,   • পীরজাদা হযরত মাওলানা মুফতী নাজমুল হক আকন্দ।   আরও দেখুন   রামগঞ্জ উপজেলা  রামগঞ্জ থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর জেলার পৌরসভা বিষয়শ্রেণী:রামগঞ্জ উপজেলা
thumb|right|250px|পূর্ব গোলার্ধ পূর্ব গোলার্ধ পৃথিবীর অর্ধেক অংশকে বোঝানোর জন্য একটি ভৌগোলিক পরিভাষা যা মূল মধ্যরেখার পূর্বে (যা অতিক্রম করে গ্রীনিচ, ইংল্যান্ড, যুক্তরাজ্য) এবং ১৮০° দ্রাঘিমাংশের পশ্চিমে।Latitude and Longitude  at britannica.com, accessed 2008-05-24 এটি ইউরোপ, এশিয়া, আফ্রিকা, এবং অস্ট্রেলিয়াকে নির্দেশ করে, vis-à-vis পশ্চিম গোলার্ধ, যেখানে আমেরিকা অঞ্চল অন্তর্ভুক্ত। এই গোলার্ধকে "পূর্বদেশীয় গোলার্ধ" বলা হয়। উপরন্তু, এটা 'প্রাচীন বিশ্বের' জন্য একটি প্রতিশব্দ হিসেবে একটি সাংস্কৃতিক বা ভূ-রাজনৈতিক অর্থে ব্যবহার করা যেতে পারে।  পূর্ব ও পশ্চিম গোলার্ধের সীমানা নির্দেশকারী রেখা অবাধ প্রচলিত রীতি, বিষুবরেখার (পৃথিবীকে পরিবেষ্টিত করা একটি কল্পিত রেখা, মেরু থেকে সমদূরবর্তী) মত নয় যা উত্তর এবং দক্ষিণ গোলার্ধকে বিভক্ত করে। ০° দ্রাঘিমাংশ মূল মধ্যরেখায় এবং ১৮০° দ্রাঘিমাংশ বিপরীত মধ্যরেখায় প্রচলিতভাবে স্বীকৃত সীমানা, যখন থেকে তারা পশ্চিম দ্রাঘিমাংশ থেকে পূর্ব দ্রাঘিমাংশে বিভক্ত। এই প্রথা ওয়াশিংটন, ডি.সি.তে অনুষ্ঠিত আন্তর্জাতিক মধ্যরেখা সম্মেলনে ১৮৮৪ সালে প্রতিষ্ঠিত হয়, কানাডীয় রেলপথ প্রকৌশলী স্যার স্যান্ডফোর্ড ফ্লেমিং মান সময়ের ধারণা গৃহীত হয়। এই সীমানা নির্ধারণ পশ্চিম ইউরোপের কিছু অংশ, আফ্রিকা ও পূর্ব রাশিয়াকে পশ্চিম গোলার্ধে রাখে, যখন ইউরেশিয়ার সব ও আফ্রিকাকে সাধারণত পূর্ব গোলার্ধে অন্তর্ভুক্ত করা হয়।ব্যবহার করে.  ফলস্বরূপ, ২০°প এবং সম্পূর্ণভাবে বিপরীত ১৬০°পূ মধ্যরেখা প্রায়ই ব্যবহৃত হয়,Olson, Judy M.  "Projecting the hemisphere", ch. 4 from Matching the map projection to the need; Robinson, Arthur H. & Snyder, John P., eds. 1997.  Bethesda, MD: Cartography and Geographic Information Society, American Congress on Surveying and Mapping."Eastern Hemisphere".  Merriam-Webster's Geographical Dictionary, 3rd ed.  2001.  Springfield, MA: Merriam-Webster, Inc., p. 340. যেখানে ইউরোপীয় এবং আফ্রিকার মূল ভূখণ্ড অন্তর্ভুক্ত, আরোও অন্তর্ভুক্ত গ্রিনল্যান্ডের উত্তরপূর্বের একটি ছোট অংশ (সাধারণত উত্তর আমেরিকার অংশ হিসেবে শ্রেণীভুক্ত করা হয়) এবং অধিকাংশ পূর্ব রাশিয়া ও ওশেনিয়াকে (যেমন,নিউজিল্যান্ড) বাদ দেয়া হয়। আন্তর্জাতিক মান সময় গ্রহণের আগে, অনেক মূল মধ্যরেখা বিভিন্ন দেশ দ্বারা স্থিরীকৃত হয়, যেখানে স্থানীয় দুপুর (যার ফলে, স্থানীয় মধ্যরেখা) দ্বারা সময়কে সংজ্ঞায়িত করা হয়। পূর্ব গোলার্ধের ভূমির আয়তন পশ্চিম গোলার্ধের চেয়ে বড় এবং বিভিন্ন ধরনের প্রজাতির আবাসস্থল।  তথ্যসূত্র  বিষয়শ্রেণী:পৃথিবীর গোলার্ধ
মোড উইলার (জন্ম ১৪ ডিসেম্বর ১৯৮২) একজন ফরাসি অভিনেত্রী। ২০০৯ সাল থেকে তিনি প্রায় ৩০ টি চলচ্চিত্রে অভিনয় করেছেন।  নির্বাচিত চলচ্চিত্র তালিকা    বছর   শিরোনাম   চরিত্র   টীকা   ২০০৯   হাই লেন   কারিন     ২০১০   রোজেস অ্যা ক্রেডিট   সেসিল     ২০১১   লুইস উইমার   জেসিকা উইমার     ২০১২   ব্লাড ফ্রম আ স্টোন   জেসিকা     ২০১৪   ২ অটামস, ৩ উইন্টার্স   অ্যামেলি    ২০১৯   পেরড্রিক্স   জুলিয়েট ওয়েব     অ্যালিস অ্যান্ড দ্য মেয়র   ডেলফিন বেরার্ড    ২০২১   ভোল্টেয়ার হাই   জেন বেলাঞ্জার   টিভি ধারাবাহিক   সিক্রেট নাম   লা প্লেস ডি’অনত্র   রোজ জুইয়েট     ২০২২   ইরমা ভেপ   রেবেকা   টিভি ধারাবাহিক   ২০২৩   বার্নাদেট   লরেন্স শিরাক   জীবনীমূলক চলচ্চিত্র     তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:২১শ শতাব্দীর ফরাসি অভিনেত্রী
মহাকাশ-ভিত্তি অর্থনীতি বলতে মহাকাশে পরিচালিত বিভিন্ন অর্থনৈতিক কর্মকাণ্ডের সমষ্টিকে বোঝায়, যার মধ্যে গ্রহাণু খনন, মহাকাশ শিল্পোৎপাদন, মহাকাশ বাণিজ্য, মহাকাশে বাস্তবায়িত নির্মাণকাজ যেমন মহাকাশ কেন্দ্র নির্মাণ, মহাকাশ সমাধি ও মহাকাশে বিজ্ঞাপন, ইত্যাদি কাজগুলি অন্তর্ভুক্ত।  মহাকাশ-ভিত্তিক শিল্প প্রচেষ্টাগুলি বর্তমানে আঁতুরঘর পর্যায়ে আছে। এ ধরনের বেশির ভাগ ধারণাতে মহাকাশে তাৎপর্যপূর্ণ-রকম দীর্ঘ মেয়াদ ধরে মানব উপস্থিতি এবং মহাকাশে গমনের আপেক্ষিক খরচ কম হওয়া আবশ্যক। সিংহভাগ প্রস্তাবনার জন্য রোবটবিজ্ঞান, সৌর শক্তি ও জীবনরক্ষক ব্যবস্থা ক্ষেত্রগুলিতে প্রযুক্তিগত ও প্রকৌশলগত ব্যাপক উন্নতি প্রয়োজন  ২০১০-এর দশক থেকে পুনর্ব্যবহারযোগ্য উৎক্ষেপণ যান ও পুনর্ব্যবহারযোগ্য মহাকাশযাগুলির উদয় মহাকাশ-ভিত্তিক অর্থনীতি বিকাশের জন্য একটি প্রধান অনুঘটকের কাজ করছে। কিছু বিশ্লেষক গভীর মহাকাশ অনুসন্ধানে সহায়তাদানের জন্য একটি আন্তর্জাতিক ব্যাংক সৃষ্টির পক্ষে যুক্তিপ্রদান করেছেন।  আরও দেখুন  নিউস্পেস   মহাকাশে উপনিবেশ স্থাপন   চাঁদে উপনিবেশ স্থাপন   মঙ্গলগ্রহে উপনিবেশ স্থাপন   গ্রহীয় বাসযোগ্যতা   নাসা চান্দ্র দূরবর্তী উপনিবেশ ধারণা   ডারপা চান্দ্র কর্মসূচিসমূহ   যথাস্থানিক সম্পদ ব্যবহার   মহাকাশ স্থাপত্য   মহাকাশ চুক্তি   বাণিজ্যিক মহাকাশ উৎক্ষেপণ প্রতিযোগিতামূলক সামর্থ্য আইন (২০১৫)   তথ্যসূত্র
সিকিম রাজ্য কংগ্রেস, বা এসএসসি, সিকিম রাজ্যের একটি সংযুক্তিবাদী রাজনৈতিক দল ছিল। এটি ১৯৪৭ সালে প্রতিষ্ঠিত হয়েছিল এবং সফলভাবে সিকিমকে ভারতের সাথে সংযুক্ত করার জন্য ভারতীয় জাতীয় কংগ্রেস (কংগ্রেস) এর সাথে ঘনিষ্ঠভাবে কাজ করেছিল। কংগ্রেস দ্বারা প্রতিষ্ঠিত অন্যান্য দলগুলির মধ্যে রয়েছে নেপাল রাজ্য কংগ্রেস পার্টি এবং ভুটান রাজ্য কংগ্রেস পার্টি।   ইতিহাস  স্থানীয় সংগঠন প্রজা সুধারক সমাজ, প্রজা সম্মেলন এবং প্রজা মন্ডল যৌথভাবে একটি ঐক্যবদ্ধ দল গঠন করার সিদ্ধান্ত নেওয়ার পর ৭ই ডিসেম্বর ১৯৪৭-এ সিকিম রাজ্য কংগ্রেস গঠিত হয়। নবগঠিত দলের সভাপতি ছিলেন তাশি শেরিং। এসএসসি-এর প্রধান উপাদান ছিল নেপালি, যখন এর প্রতিপক্ষ, সিকিম ন্যাশনাল পার্টি, ভুটিয়া এবং লেপচা জনগণের মধ্যে সমর্থন ছিল। এটি নির্বাচন ব্যবস্থাকে স্বীকারোক্তিমূলক ব্যবস্থা থেকে "এক ব্যক্তি, এক ভোট" পদ্ধতিতে পরিবর্তন করার জন্য প্রচার করেছিল। ১৯৭৪ সালে যখন সেই সংস্কারটি ঘটেছিল, তখন সংখ্যাগতভাবে উচ্চতর নেপালিরা কংগ্রেসকে সিকিমের প্রভাবশালী রাজনৈতিক দলে পরিণত করেছিল। ভূটিয়া-লেপচা সম্প্রদায়ের মধ্যে কিছু অ্যান্টি-ক্লারিক্যাল এবং অন্যান্য আধুনিকীকরণকারী অভিজাতরা সিকিম রাজ্য কংগ্রেসে যোগ দিয়েছিল, কারণ ভূমিদাসত্ব বিলুপ্ত করার ইচ্ছা ছিল। এদের মধ্যে একজন কাজী লেন্দুপ দর্জি ১৯৫৩ থেকে ১৯৫৮ সাল পর্যন্ত দলের সভাপতি ছিলেন।  তাশি শেরিং, গোবর্ধন প্রধান, ডিবি তিওয়ারি, সিডি রাই, ডিএস লেপচা, সোনম শেরিং, এলডি কাজী, রায় চৌধুরী এবং হেলেন লেপচা দলের প্রতিষ্ঠাতা সদস্যদের মধ্যে রয়েছেন। তাশি শেরিং, কাশিরাজ প্রধান, নাহাকুল প্রধান এবং চন্দ্র দাস রাই ছিলেন অন্যান্য বিশিষ্ট নেতা যারা ভারতের সাথে একীভূত হওয়ার আগে দলের নেতৃত্ব দিয়েছিলেন।  কংগ্রেস গঠনের পর, শেরিং ৭ ডিসেম্বর ১৯৪৭ সালে গ্যাংটকে ভূমিদস্যুত্ব বিলোপ, একটি অন্তর্বর্তী সরকার গঠন এবং ভারতে যোগদানের দাবিতে প্রথম জনসভার আয়োজন করেন। কংগ্রেস একটি অন্তর্বর্তী সরকার গঠন এবং গণতান্ত্রিক সংস্কারের দাবিতে ফেব্রুয়ারি, ১৯৪৯ সালে নতুন আন্দোলন শুরু করে যার পরে চন্দ্র দাস রায় এবং অন্য পাঁচজনকে গ্রেপ্তার করা হয়। ১ মে, ১৯৪৯-এ কংগ্রেস সমর্থকরা প্রাসাদ ঘেরাও করে। ১৯৪৯ সালের ৮ মে, চোগিয়াল মুখ্যমন্ত্রী তাশি শেরিং এবং তার জনপ্রিয় মন্ত্রকের নেতৃত্বে সিকিমের প্রথম অন্তর্বর্তী সরকার নিযুক্ত করেন। তবে ভারতীয় রাজনৈতিক কর্মকর্তা হরিশ্বর দয়াল ২৯ দিনের মধ্যে সরকারকে বরখাস্ত করেন।  ১৯৫০-এর দশকের শেষের দিকে থেকে ১৯৭০-এর দশকে পার্টির নেতৃত্বে ছিলেন কাশীরাজ প্রধান এবং তাঁর ভাগ্নে নাহাকুল প্রধান, উভয়েই বিভিন্ন দশকে দলের সভাপতি হিসেবে দায়িত্ব পালন করেন। তাদের নেতৃত্বে দলটি চোগিয়াল -বিরোধী অবস্থানকে ব্যাপকভাবে সংযত করে এবং পরবর্তীতে রাজ্য পরিষদের নির্বাচনে জয়লাভের মাধ্যমে রাজকীয় সিকিম প্রশাসনে অংশগ্রহণ করে। ১৯৭০ এর দশকের গোড়ার দিকে, নাহাকুল প্রধানের নেতৃত্বাধীন দল সিকিম ন্যাশনাল কংগ্রেসের নেতৃত্বাধীন কাজী লেন্দুপ দোর্জির দাবির বিরোধিতা করে চোগিয়ালের অধীনে একটি দায়িত্বশীল সরকারের দাবি জানায়। দলটি রাজ্য পরিষদের সমস্ত নির্বাচনে জয়লাভের সাথে সাথে একীভূত হওয়ার পূর্বের পুরো সময় জুড়ে সিকিম প্রশাসনের অংশ ছিল। পরে এসএসসি ১৯৭২ সালে সিকিম জনতা পার্টির সাথে একীভূত হয়, সিকিম জনতা কংগ্রেস গঠন করে।   নির্বাচনী ইতিহাস  নির্বাচন আসন জিতেছে আসন +/- উৎস ১৯৫৩  -  ১৯৫৮  ১ ১৯৬৭  ৫ ১৯৭০  ২    আরো দেখুন   সিকিমের ইতিহাস   তথ্যসূত্র   বিষয়শ্রেণী:সিকিমের বিলুপ্ত রাজনৈতিক দল বিষয়শ্রেণী:১৯৪৭-এ প্রতিষ্ঠিত রাজনৈতিক দল বিষয়শ্রেণী:১৯৭২-এ বিলুপ্ত রাজনৈতিক দল বিষয়শ্রেণী:১৯৪৭-এ সিকিমে প্রতিষ্ঠিত
লাভ স্টোরি ২০০৮ সালের একটি বাংলা চলচ্চিত্র। এটি রাজ মুখোপাধ্যায় পরিচালিত। এতে অংশুমান পরাশর এবং বর্ষা প্রিয়দর্শিনী অভিনয় করেছেন ।    পটভূমি  গল্পটি সাহেব এবং নন্দিনীকে নিয়ে। যারা একই দিনে একই নার্সিংহোমে জন্মগ্রহণ করেছিল। তবে পরিস্থিতি সাহেবকে  এক অস্পৃশ্য ডোমের বাড়িতে নিয়ে যায় যে শ্মশানে কাজ করে । অন্যদিকে নন্দিনীকে ধনী বাড়িতে বড় করে তোলা হয়।  একদিন সাহেব কিছু পেইন্টিংয়ের কাজে নন্দিনীর বাড়িতে আসে। দুজন প্রেমে পড়ে । স্বাভাবিকভাবেই নন্দিনীর বাবা এতে একেবারেই খুশি হন না।   তথ্যসূত্র      বহিঃসংযোগ    বাংলা লাভস্টোরি.ইন তে লাভ স্টোরি  বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
জাতীয় দুর্নীতি দমন কমিশন (নাজাহা) সৌদি সরকারী দুর্নীতি দমন সংস্থা। নাজাহার মূল লক্ষ্য হ'ল প্রশাসনিক ও আর্থিক ডোমেনগুলিতে নিখরচায়তা এবং স্বচ্ছতা প্রচার এবং সকল প্রকার দুর্নীতির বিরুদ্ধে লড়াই করা।  ২০১৫ সাল থেকে নাজাহার সভাপতিত্ব করেছেন ডঃ খালেদ বিন আব্দুলমোহেন আল-মুহাইসেন।   ২০১৮ সালে, নাজাহা একটি স্মার্টফোন অ্যাপ্লিকেশন চালু করেছে যা ব্যবহারকারীদের দুর্নীতির মামলা দায়ের করতে দেয়।  একমাত্র ২০১৮ সালে, নাজাহা ১৫,৫৯১ দুর্নীতির রিপোর্ট পেয়েছিল এবং ২০১৭ সালে এটি ১০,৪০২ প্রতিবেদন পেয়েছে।    তথ্যসূত্র   বিষয়শ্রেণী:সৌদি আরবের সরকারি সংস্থা
কালাই পৌরসভা বাংলাদেশের রাজশাহী বিভাগের জয়পুরহাট জেলার কালাই উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা    প্রশাসনিক এলাকা  ওয়ার্ডঃ ০৯ টি   আয়তন ও জনসংখ্যা  মোট আয়তনঃ ১২.৯২ বর্গ কি.মি. মোট জনসংখ্যাঃ ২১,৫৬৩ জন   শিক্ষার হার ও শিক্ষা প্রতিষ্ঠান  শিক্ষার হারঃ ৪১.৯৬% শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ মোছাঃ রাবেয়া সুলতানা   তথ্যসূত্র   বিষয়শ্রেণী:জয়পুরহাট জেলার পৌরসভা
কাস্কো ভিয়েজো () পানামা সিটির ঐতিহাসিক জেলারূপে পরিচিত। এছাড়াও জেলাটি কাস্কো অ্যান্টিগু বা স্যান ফিলিপ নামেও পরিচিতি পাচ্ছে। ১৬৭৩ সালে এ জেলাটির গোড়াপত্তন ঘটে ও বসতি স্থাপন করা হয়। ১৫৭১ সালে কাছাকাছি থাকা মূল পানামা সিটি ধ্বংস হবার পর, ১৬৭১ সালে পানামা ভিয়েজোর প্রতিষ্ঠা পায়। এরপরই এ জেলাটির উৎপত্তি ঘটে। পরেরটি অবশ্য জলদস্যুদের দ্বারা আক্রান্ত হয়েছিল। ১৯৯৭ সালে এর ঐতিহাসিক গুরুত্বতার কারণে প্যারিসভিত্তিক ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভূক্তি ঘটে।   ইতিহাস  পানামা সিটি ১৫ আগস্ট, ১৫১৯ তারিখে প্রতিষ্ঠিত হয়। একশত বায়ান্নো বছর এর স্থায়িত্ব ছিল। জানুয়ারি, ১৬৭১ সালে শহরের গভর্নর জুয়ান পেরেজ দে গুজমানের শাসনামলে শহরটিতে আগুন লেগে যায়। এরপূর্বে জলদস্যু সরদার হেনরি মর্গ্যান শহরটিতে আক্রমণ করে ব্যাপক লুটতরাজ পরিচালনা করেন। ১৬৭২ আসলে অ্যান্টোনিও হার্নান্দেজ দে কর্ডোবা নতুন শহরের অবকাঠামো নির্মাণে অগ্রসর হন। ২১ জানুয়ারি, ১৬৭৩ তারিখে তিনি এর সন্ধান পান। এই শহরটি সম্পূর্ণভাবে উপত্যকায় নির্মিত হয়েছে যার চারদিকে সাগর দিয়ে ঘেরা ও মজবুত দেয়াল তৈরি করে প্রতিরক্ষা ব্যবস্থার নিশ্চায়ন করা হয়েছে। বর্তমানে এই স্থানটি সংরক্ষিত অবস্থায় আছে। আধুনিক পানামা নগরীর প্রথম প্রতিষ্ঠান ও ভবন রয়েছে। এছাড়াও এটি কাস্কো ভিয়েজো নামে পরিচিত যার স্পেনীয় অর্থ হচ্ছে প্রাচীন শহর।   উল্লেখযোগ্য নিদর্শন   লা ক্যাটেড্রাল মেট্রোপলিটনা পানামা শহরের প্রধান ক্যাথলিক গির্জা।  এল পালাসিও দে লাস গারজাস পানামার রাষ্ট্রপতির সরকারী কার্যালয় ও বাসস্থান।  সেন্ট আসিসি ফ্রান্সিসের গির্জা ও ধর্মীয় পীঠস্থান  স্যান হোসের গির্জা  লা মার্সেদের গির্জা  সান্তো ডোমিঙ্গো: দ্য ফ্লাট আর্কের গির্জা ও ধর্মীয় পীঠস্থান  যিশু সম্প্রদায়ের গির্জা ও ধর্মীয় পীঠস্থান  বিংশ শতাব্দীতে গড়ে উঠা পালাসিও মিউনিসিপাল  পালাসিও ন্যাশিওনাল  পানামা জাতীয় থিয়েটার  পানামা খাল জাদুঘর  পালাসিও বলিভার  গঙ্গোরা হাউজ  প্লাজা বলিভার  প্লাজা হেরেরা  প্লাজা দে ফ্রান্সিয়া  প্লাজা দে লা ইন্ডিপেন্ডেনসিয়া   তথ্যসূত্র    আরও দেখুন   অফেলিয়া হুপার  ত্রিদেশীয় সীমানা  চগ্রেস জাতীয় উদ্যান  দ্বিতীয় দিয়েগো ডে আলমাগ্রো  কোস্টা রিকার প্রশাসনিক বিভাগসমূহ   বহিঃসংযোগ       গ্যালারী চিত্র   বিষয়শ্রেণী:ঐতিহাসিক কেন্দ্রস্থল বিষয়শ্রেণী:পানামার ইতিহাস বিষয়শ্রেণী:পানামা সিটি বিষয়শ্রেণী:পানামা সিটির পর্যটন আকর্ষণ বিষয়শ্রেণী:পানামাভিত্তিক জনবহুল এলাকা বিষয়শ্রেণী:পানামাভিত্তিক বিশ্ব ঐতিহ্যবাহী স্থান বিষয়শ্রেণী:ঐতিহাসিক পাড়া
দেয়াড়া ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত একটি ইউনিয়ন।   ভৌগোলিক অবস্থান  দেয়াড়া সাতক্ষীরা জেলার কলারোয়া থানার অন্তর্গত একটা ইউনিয়ন। কপোতাক্ষ নদ যশোর জেলার কেশবপুর ও মনিরামপুর উপজেলা থেকে এটাকে পৃথক করেছে।ইউনিয়নের উত্তর-পশ্চিম পাশে কেশবপুরের ত্রিমোহনী ইউনিয়ন উত্তর -পূর্ব পাশে মনিরামপুরের মশ্বিমনগর ইউনিয়ন  এবং দক্ষিণ ও দক্ষিণ-পূর্ব পাশে যথাক্রমে কলারোয়ার যুগীখালি ও কুশুডাঙ্গা ইউনিয়ন অবস্থিত।   জনসংখ্যার উপাত্ত ২০০৯ সালের হিসেব অনুযায়ী দেয়াড়ার মোট জনসংখ্যা ১৯,১৭৮ জন। সংখ্যাগরিষ্ঠ মুসলিম সম্প্রদায়ের পাশাপাশি  হিন্দু খ্রিষ্টান সহ অন্যান্য ধর্মাবলম্বীরা এই ইউনিয়নে শান্তিপূর্ণ ভাবে বসবাস  করছেন।  শিক্ষা প্রতিষ্ঠান দেয়াড়া ইউনিয়নে বেশ কিছু সরকারী বেসরকারী শিক্ষা প্রতিষ্ঠান রয়েছে।"দেয়াড়া মাধ্যমিক বিদ্যালয়","দেয়াড়া সরকারি প্রাথমিক বিদ্যালয়",দেয়াড়া দাখিল মাদ্রাসা,দেয়াড়া আবাদপাড়া সরকারি প্রাথমিক বিদ্যালয়,দেয়াড়া কাশিয়াডাঙ্গা সরকারি প্রাথমিক বিদ্যালয়,খোর্দ্দ বহুমূখী মাধ্যমিক বিদ্যালয়,খোর্দ্দ সালেহা হক মাধ্যমিক বালিকা বিদ্যালয়, উলুডাঙ্গা দাখিল মাদ্রাসা, খোর্দ্দ সরকারী প্রাথমিক বিদ্যালয় উল্লেখযোগ্য।  প্রশাসনিক এলাকা  দেয়াড়া  দেয়াড়া কাশিয়াডাঙ্গা  ছলিমপুর  খোরদো  উলুডাঙ্গা  পাকুড়িয়া  দলুইপুর   আরও দেখুন   বাংলাদেশের উপজেলা  বাংলাদেশের জেলাসমূহ  বাংলাদেশের বিভাগসমূহ  তথ্যসূত্র  বিষয়শ্রেণী:কলারোয়া উপজেলার ইউনিয়ন  বিষয়শ্রেণী:সাতক্ষীরা জেলার ইউনিয়ন